Fredy Guarín

Fredy Guarín Alejandro Vásquez (španski izgovor: [ˈfɾeði ɣwaˈɾin]) kolumbijski je nogometaš koji igra za Shanghai Shenhuu. Svestran igrač, najčešće igra u sredini ili desnoj strani veznog reda.

Nastupao je za Kolumbiju na svim omladinskim nogometnim takmičenjima.

 Klupska karijera 
 Početak karijere / Saint-Étienne 
Godine 2005. već je redovno nastupao za Envigado i kolumbijsku reprezentaciju U-20, te je odveden na posudbu u argentinski Boca Juniors, gdje je proveo prvih šest mjeseci u omladinskom timu, sa samo dva ligaška nastupa. Po završetku posudbe tim iz Buenos Airesa pokušao ga je dovesti na trajnoj osnovi, ali on je umjesto toga odlučio otići na posudbu u francuski AS Saint-Etienne u augustu 2006.

Guarín je debitirao za ASSE zabivši dva gola u prijateljskoj utakmici protiv španskog RCD Espanyol, a postupno se izborio za startnu postavu pred kraj sezone. On je napravio svoj Ligue 1 debi 14. oktobra 2006. protiv Olympique Lyonnaisa, a postigao svoj prvi gol u pobjedi 3-1 protiv Troyesa; krajem aprila 2007. potpisao je trajni ugovor na 4 godine.Guarín potpisao za Saint-Ettiene; Ligue de Football Professionnel, 20. 4. 2007

 Porto 
10. jula 2008. Guarín je potpisao četverogodišnji ugovor s portugalskim klubom Portom za neobjavljenu sumu. Portugalski mladi reprezentativac Paulo Machado otišao je u suprotnom smjeru, na posudbu.Porto otkupio Guarína; UEFA.com, 11. 7. 2008. Nastupajući u tom klubu, često je bio korišten kao rezerva, ali je uspio da igra redovno. Njegov najvažniji gol je onaj 16. maja 2010, kada je Porto odbranio svoj naslov osvajača Portugalskog kupa, pobijedivši teško GD Chaves sa 2-1.

U sezoni 2010/11, čak i nakon odlaska Raula Meirelesa u Liverpool, Guarín se borio za mjesto u startnoj postavi Porta. Međutim bio je važan element veznog reda budućih portugalskih prvaka, i zaigrao u više od 40 službenih utakmica i zabio deset golova, uključujući pet u UEFA Evropskoj Ligi koju je Porto također osvojio te godine.Guarín pogodio za pobjedu Porta u Sevilji; UEFA.com, 17. 2. 2011.Guarín vodi Porto pored CSKA; UEFA.com, 10. 3. 2011.Porto predobar za CSKA; UEFA.com, 17. 3. 2011.Porto zavrtio Spartak; UEFA.com, 14. april 2011.Porto trijumfovao sa 4 gola Falcaa; UEFA.com, 28. 4. 2011

 Inter 
31. januara 2012. Guarín se pridružio Interu iz Milana za 1.500.000 €, na posudbu, kao zamjena za Thiaga Mottu, koji je otišao u Paris Saint-Germain.Guarín i Palombo na spisku, Motta van; UEFA.com, 31. 1. 2012. Italijani su također imali mogućnost da otkupe ugovor za 13.500.000 € u junu.Porto otkrio posudbu Guarína

17. maja 2012. Inter je otkupio Guarína, ali za 11.000.000 €.Porto prodao Guarína; Zvanični web-site FC Porto, 17. 5. 2012. On je postigao svoj prvi gol za Inter u posljednjim minutama druge utakmice kvalifikacija za Evropsku ligu protiv rumunskog Vasluija 30. augusta 2012.

 Reprezentativna karijera 

24. maja 2006. Guarín je odigrao svoju prvu utakmicu za Kolumbiju u pripremama za FIFA Svjetsko Prvenstvo 2006. u Njemačkoj, protiv Ekvadora. On je bio u sastavu i 2005. na Gold Cupu 2005. i Copa Américi 2011.

 Gol Datum Stadion Protivnik Golovi Rezultat Takmičenje 1. 26. 3. 2011. "Vicente Calderón", Madrid  Ekvador 1–0 2-0 Prijateljska 2. 11. 11. 2011. "Roberto Meléndez", Barranquilla  Venecuela 1–0 1-1 Kvalifikacije za Svjetsko prvenstvo u nogometu 2014.

 Priznanja i titule 

 Klub 
Porto
Primeira Liga: 2008/09, 2010/11, 2011/12.
Taça de Portugal: 2008/09, 2009/10, 2010/11.
Supertaça Cândido de Oliveira: 2009, 2010, 2011.
UEFA Europa Liga: 2010/11.
UEFA superkup: 2011.
Taça da Liga: drugoplasirani 2009/10.

 Reference 

 Vanjski linkovi 

L'Équipe statistika 
Saint-Étienne profil
Ligue 1 profil
Statistika i profil na Zerozero
Statistika na ForaDeJogo
Football Database profil

Kategorija:Kolumbijski nogometaši
Kategorija:Rođeni 1986.
Kategorija:Živi ljudi
Kategorija:Biografije, Puerto Boyaca
Kategorija:Nogometaši Envigada FC
Kategorija:Nogometaši Boca Juniorsa
Kategorija:Nogometaši AS Saint-Étiennea
Kategorija:Nogometaši Porta
Kategorija:Nogometaši Inter Milana
Kategorija:Nogometaši Shanghai Shenhue
Kategorija:Igrači na Copa Américi 2011.
Kategorija:Igrači na Svjetskom prvenstvu u nogometu 2014.